বোকাজানঃ দুই যুৱকৰ হত্যা কাণ্ডই ৰাজ্য উত্তাল হৈ কৰি ৰখাৰ সময়তে কাৰ্বি পাহাৰৰ ৰাইজে এই ঘটনাৰ তীব্ৰ প্ৰতিক্ৰিয়া প্ৰকাশ কৰাৰ লগতে প্ৰতিবাদ জনাই আহিছে৷ কাৰ্বি আংলঙৰ ডকমকা থানাৰ অন্তৰ্গত কাংণ্ঠিলাংছত প্রকৃতিৰ নৈসৰ্গিক দৃশ্য উপভোগ কৰিবলৈ যোৱা দুই যুৱকক সোপাধৰাৰ সন্দেহত নিৰ্মমভাৱে হত্যা কৰা ঘটনাক তীব্ৰ ভাষাৰে গৰিহণা দিয়ে কাৰ্বি আংলঙৰ শিক্ষক সমাজে৷ বুধবাৰে কাৰ্বি আংলং জিলাৰ ৰজাপথাৰ প্ৰাথমিক শিক্ষক সংস্থাই নিহত নিলোৎপল দাস আৰু অভিজিত নাথৰ আত্মাৰ সদ্গতি কামনা কৰি ৰজাপথাৰ প্ৰাথমিক শিক্ষক কেন্দ্ৰ টিজিচি ভৱনত বন্তি প্ৰজ্বলন কৰে৷ দুয়ো যুৱকৰ আত্মাৰ সদগতিৰ কামনা কৰি পৰিয়াললৈ সমবেদনা জ্ঞাপন কৰে শিক্ষকসমাজে।
নিলোৎপল-অভিজিতৰ আত্মাৰ সদ্গতি কামনা কৰি বন্তি জ্বলালে কাৰ্বি আংলঙৰ শিক্ষক সমাজে